**10 PRIEDAS**

**EKSTREMALIŲJŲ SITUACIJŲ**

**VALDYMO GRUPĖS NUOSTATAI**

Vilnius

2022

**I. BENDROSIOS NUOSTATOS**

1. Šie nuostatai nustato ekstremaliųjų situacijų valdymo grupės tikslus, uždavinius ir funkcijas, sudarymo, darbo organizavimo ir sušaukimo tvarką.

2. Valdymo grupė savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais, kitais civilinę saugą reglamentuojančiais teisės aktais.

3. Valdymo grupę steigia ir jos nuostatus tvirtina Vilniaus „Žaros“ gimnazijos direktorius.

4. Nuostatuose vartojamos sąvokos apibrėžtos Lietuvos Respublikos civilinės saugos įstatyme (Žin., 1998, Nr. [115-3230](http://www3.lrs.lt/pls/inter/dokpaieska.showdoc_l?p_id=69957); 2009, Nr. [159-7207](http://www3.lrs.lt/pls/inter/dokpaieska.showdoc_l?p_id=362030)) ir kituose teisės aktuose.

**II. VALDYMO GRUPĖS veiklos tikslai, uždaviniai ir funkcijos**

5. Pagrindiniai valdymo grupės veiklos tikslai – vykdyti ekstremaliųjų situacijų prevenciją, užtikrinti ekstremalių situacijų komisijos priimtų sprendimų įgyvendinimą, organizuoti ir koordinuoti įvykių, ekstremaliųjų įvykių ir ekstremaliųjų situacijų likvidavimą, padarinių šalinimą, įstaigos turto gelbėjimą.

6. Valdymo grupės uždaviniai:

6.1. užtikrinti savivaldybės ekstremalių situacijų komisijos priimtų sprendimų įgyvendinimą;

6.2. pagal kompetenciją organizuoti ir koordinuoti įvykio, ekstremaliojo įvykio ar ekstremaliosios situacijos likvidavimą, padarinių šalinimą, įstaigos darbuotojų, mokinių ir turto gelbėjimą.

7. Valdymo grupė, vykdydama jai pavestus uždavinius, atlieka šias funkcijas:

7.1. pagal kompetenciją įgyvendina savivaldybės ekstremalių situacijų komisijos sprendimus ekstremaliųjų situacijų prevencijos klausimais;

7.2. pagal kompetenciją renka, analizuoja ir vertina duomenis ir informaciją apie įvykį, ekstremalųjį įvykį, gresiančią ar susidariusią ekstremaliąją situaciją, prognozuoja jų eigą ir mastą, numato civilinės saugos priemones ir gelbėjimo veiksmus;

7.3. teisės aktų nustatyta tvarka organizuoja įstaigos darbuotojų ir mokinių perspėjimą ir informavimą apie įvykį, ekstremalųjį įvykį ar ekstremaliąją situaciją, galimus padarinius, jų šalinimo priemones ir apsisaugojimo nuo ekstremaliosios situacijos būdus;

7.4. keičiasi informacija su kitų institucijų operacijų centrais, analizuodamas, vertindamas įvykio, ekstremaliojo įvykio ar ekstremaliosios situacijos eigą;

7.5. atlieka kitas teisės aktų nustatytas su civilinės saugos sistemos uždavinių įgyvendinimu susijusias funkcijas.

**III. VALDYMO GRUPĖS SUDARYMAS IR DARBO ORGANIZAVIMAS**

8. Valdymo grupę sudaro vadovas – Vilniaus „Žaros“ gimnazijos direktorius **Dmitrij Popov**, grupės koordinatorius – Vilniaus „Žaros“ gimnazijos direktoriaus pavaduotoja ūkio reikalams **Irena Andrašiūnienė** ir nariai, kuriuos skiria įstaigos direktorius.

9. Valdymo grupės vadovas:

9.1. organizuoja, koordinuoja ir kontroliuoja valdymo grupei priskirtų uždavinių vykdymą ir funkcijų atlikimą;

9.2. pagal kompetenciją koordinuoja visų pajėgų, dalyvaujančių likviduojant ekstremalųjį įvykį ar ekstremaliąją situaciją ir šalinant jų padarinius ekstremaliosios situacijos židinyje, veiksmus, iki paskiriamas ekstremaliosios situacijos valdymo vadovas, kai nėra gelbėjimo darbų vadovo;

10. Valdymo grupės koordinatorius pavaldus ir atskaitingas ekstremaliosios situacijos valdymo grupės vadovui. Jis koordinuoja ir kontroliuoja valdymo grupei priskirtų uždavinių vykdymą ir funkcijų atlikimą.

11. Valdymo grupė, atlikdama funkcijas, turi teisę gauti iš valstybės ir savivaldybės institucijų ir įstaigų, kitų įstaigų, ūkio subjektų išsamią informaciją apie įvykį, ekstremalųjį įvykį ar ekstremaliąją situaciją, jų turimas civilinės saugos sistemos pajėgas ir materialinius išteklius, kurie galėtų būti panaudoti gelbėjimo, paieškos ir neatidėliotiniems darbams atlikti, gresiančiai ar susidariusiai ekstremaliajai situacijai likviduoti, jų padariniams šalinti.

12. Valdymo grupės pasirengimas valdyti ekstremaliąsias situacijas įvertinamas teisės aktų nustatyta tvarka per organizuojamas civilinės saugos pratybas.

**IV. VALDYMO GRUPĖS SUŠAUKIMAS IR VEIKLA**

13. Įstaigos direktorius ar jo įgaliotas asmuo valdymo grupę sušaukia:

13.1. gresiant ar susidarius ekstremaliajai situacijai;

13.2. teisės aktų nustatyta tvarka paskelbus trečią (visiškos parengties) civilinės saugos sistemos parengties lygį;

13.3. per civilinės saugos pratybas.

14. Atsižvelgdamas į įvykio, ekstremaliojo įvykio ir ekstremaliosios situacijos mastą ir pobūdį, taip pat valdymo grupės sušaukimo tikslus, valdymo grupės koordinatorius:

14.1. gali inicijuoti viso valdymo grupės sušaukimą;

14.2. gali kreiptis į kitas kompetentingas valstybės, savivaldybės institucijas, įstaigas ir ūkio subjektus su prašymu skirti atstovus, kurie padėtų užtikrinti valdymo grupės veiklą.

15. Valdymo grupės nariai pavaldūs valdymo grupės koordinatoriui.

16. Valdymo grupės nariai atlieka jiems pavestas funkcijas iš anksto įrengtose valdymo grupės patalpose ir (ar) darbo vietose.

17. Valdymo grupės nariai, darbo metu gavę iškvietimą susirenką nedelsiant bet ne vėliau kaip per 0,5 valandos, o nedarbo metu per 2 valandas.